Diari Oficial de la Generalitat Valenciana


Sumari del DOGV 6385, del 27-10-2010 (2010/11729)

ORDE 35/2010, de 14 d'octubre, de la consellera d'Agricultura, Pesca i Alimentació, per la qual es modifica l'Orde 22/2010, de 6 de juliol, de la Conselleria d'Agricultura, Pesca i Alimentació, per a l'aplicació a la Comunitat Valenciana del Reial Decret 457/2010, de 16 d'abril, pel qual s'establixen les bases reguladores de les ajudes per a la renovació del parc nacional de maquinària agrícola, i l'Orde 23/2010, de 6 de juliol, de la Conselleria d'Agricultura, Pesca i Alimentació, per a l'aplicació a la Comunitat Valenciana del Reial Decret 456/2010, de 16 d'abril, pel qual s'establixen les bases reguladores de les ajudes per a la promoció de noves tecnologies en maquinària i equips agraris.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6385

Data del DOGV
:   27-10-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/11894


Data del document
:   14-10-2010

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * cooperativa agrícola
    * ajuda a l'agricultura
    * legislació
    * agrupació de productors agraris
    * explotació agrària
    * màquina agrícola
    * tractor
    * agricultor

ORDE 35/2010, de 14 d'octubre, de la consellera d'Agricultura, Pesca i Alimentació, per la qual es modifica l'Orde 22/2010, de 6 de juliol, de la Conselleria d'Agricultura, Pesca i Alimentació, per a l'aplicació a la Comunitat Valenciana del Reial Decret 457/2010, de 16 d'abril, pel qual s'establixen les bases reguladores de les ajudes per a la renovació del parc nacional de maquinària agrícola, i l'Orde 23/2010, de 6 de juliol, de la Conselleria d'Agricultura, Pesca i Alimentació, per a l'aplicació a la Comunitat Valenciana del Reial Decret 456/2010, de 16 d'abril, pel qual s'establixen les bases reguladores de les ajudes per a la promoció de noves tecnologies en maquinària i equips agraris. [2010/11094]  
L'ajuda relativa a la promoció de noves tecnologies i equips agraris ha sigut regulada per mitjà de l'Orde 23/2010, de 6 de juliol, de la Conselleria d'Agricultura, Pesca i Alimentació, per a l'aplicació a la Comunitat Valenciana del Reial Decret 456/2010, de 16 d'abril (DOCV 6313, de 19.07.2010), i l'ajuda per a la renovació del parc nacional de maquinària agrícola ha sigut regulada a través de l'Orde 22/2010, de 6 de juliol, de la Conselleria d'Agricultura, Pesca i Alimentació, per a l'aplicació a la Comunitat Valenciana del Reial Decret 457/2010, de 16 d'abril, pel qual s'establixen les bases reguladores de les ajudes per a la renovació (DOCV núm. 6314, de 20.07.2010).  
En l'apartat quart de la Resolució de 6 de juliol de 2010, de la directora general de Producció Agrària, per la qual s'establix la convocatòria per a l'any 2010 de les ajudes destinades a la promoció de noves tecnologies en maquinària i equips agraris i de les ajudes per a la renovació del parc nacional de maquinària agrícola, i es publica la declaració de crèdit disponible, es determina que el termini de presentació de sol·licituds per a l'any 2010 serà d'un mes a comptar des de l'endemà de la publicació d'esta convocatòria.  
D'altra banda, en el Reial Decret 456/2010, de 16 d'abril, pel qual s'establixen les bases reguladores de les ajudes per a la promoció de noves tecnologies en maquinària i equips agraris, i en el Reial Decret 457/2010, de 16 d'abril, pel qual es regulen les bases per a la concessió d'ajudes per a la renovació del parc nacional de maquinària agrícola, s'assenyala com a termini de justificació el que determine l'autoritat competent de la comunitat autònoma, que estarà comprés entre tres i sis mesos des de la notificació als beneficiaris de la resolució favorable,  
Per tant, una vegada determinat que el termini per a resoldre i notificar la concessió de les ajudes és de sis mesos a partir de la data de publicació de la convocatòria, i de conformitat amb el que s'establix en l'orde de bases sobre el termini de justificació, que comprén fins al 31 d'octubre de cada any, els beneficiaris disposen d'un termini molt ajustat per a la justificació de les inversions, i és aconsellable ampliar-lo per a la convocatòria 2010.  
D'acord amb l'article 7 del Decret 147/2008, de 7 de setembre, del Consell, este règim d'ajudes complix les disposicions del Reglament (CE) 1857/2006, de la Comissió, sobre l'aplicació dels articles 87 i 88 del Tractat a les ajudes estatals per a les petites i mitjanes empreses dedicades a la producció de productes agrícoles i pel qual es modifica el Reglament (CE) núm. 70/2001, i els números d'ajuda assignats per la Comissió han sigut 73/2010 i 74/2010.  
Per això, i en virtut de les facultats que em conferix l'article 28 de la Llei 5/1983, de 30 de desembre, del Consell, i els articles 47.3 i 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana,   
ORDENE  
Article 1  
S'afig una disposició transitòria a l'Orde 22/2010, de 6 de juliol, de la Conselleria d'Agricultura, Pesca i Alimentació, per a l'aplicació a la Comunitat Valenciana del Reial Decret 457/2010, de 16 d'abril, pel qual s'establixen les bases reguladores de les ajudes per a la renovació del parc nacional de maquinària agrícola, amb la redacció següent:  
«Disposició transitòria. Termini de justificació 2010  
Per a les subvencions concedides dins de la convocatòria corresponent a l'exercici 2010, en virtut de la Resolució de 6 de juliol de 2010, de la directora general de Producció Agrària, per la qual s'establix la convocatòria per a l'any 2010 de les ajudes destinades a la promoció de noves tecnologies en maquinària i equips agraris i de les ajudes per a la renovació del parc nacional de maquinària agrícola i es publica la declaració de crèdit disponible (DOCV 6315, de 21.07.2010), el termini per a justificar s'amplia al 31 de març de 2011, sempre que això no supose una vulneració del termini que per a la justificació s'establix en el Reial Decret 457/2010, de 16 d'abril.»  
Article 2  
S'afig una disposició transitòria a l'Orde 23/2010, de 6 de juliol, de la Conselleria d'Agricultura, Pesca i Alimentació, per a l'aplicació a la Comunitat Valenciana del Reial Decret 456/2010, de 16 d'abril, pel qual s'establixen les bases reguladores de les ajudes per a la promoció de noves tecnologies en maquinària i equips agraris, amb la redacció següent:  
«Disposició transitòria. Termini de justificació 2010  
Per a les subvencions concedides dins de la convocatòria corresponent a l'exercici 2010, en virtut de la Resolució de 6 de juliol de 2010, de la directora general de Producció Agrària, per la qual s'establix la convocatòria per a l'any 2010 de les ajudes destinades a la promoció de noves tecnologies en maquinària i equips agraris i de les ajudes per a la renovació del parc nacional de maquinària agrícola i es publica la declaració de crèdit disponible (DOCV 6315, de 21.07.2010), el termini per a justificar s'amplia al 31 de març de 2011, sempre que això no supose una vulneració del termini que per a la justificació s'establix en el Reial Decret 456/2010, de 16 d'abril.»  
DISPOSICIÓ FINAL  
Única. Entrada en vigor  
Esta orde entrarà en vigor l'endemà de la publicació en el Diari Oficial de la Comunitat Valenciana.  
València, 14 d'octubre de 2010  
La consellera d'Agricultura, Pesca i Alimentació,  
MARITINA HERNÁNDEZ MIÑANA